
საქართველოს პრეზიდენტის

 ბრძანებულება №79

2008 წლის 7 თებერვალი

ქ. თბილისი
ცენტრალური გამწვევი კომისიის  შექმნის შესახებ
,,სამხედრო ვალდებულებისა და სამხედრო სამსახურის შესახებ“ საქართველოს კანონის 26-ე მუხლის პირველი პუნქტის შესაბამისად, სამხედრო სავალდებულო სამსახურში მოქალაქეთა გაწვევის  ორგანიზებულად მოწყობის  მიზნით:

1. დამტკიცდეს ცენტრალური გამწვევი კომისიის თანდართული შემადგენლობა (დანართი№1). საქართველოს თვითმმართველი ქალაქებისა და მუნიციპალიტეტების გამწვევი კომისიების მუშაობის  საერთო  ხელმძღვანელობა და კონტროლი განახორციელოს ცენტრალურმა გამწვევმა  კომისიამ.

2. წვევამდელების ორგანიზებულად განაწილება განხორციელდეს ცენტრალურ გამწვევ კომისიასთან არსებული შემკრებ-გამანაწილებელი პუნქტიდან (ქ. თბილისი, დიღმის მასივი, მე-3 კვარტალი, მე-2ბ კორპუსი).

3. შემკრებ-გამანაწილებელ პუნქტზე წვევამდელთა სამედიცინო შემოწმება განახორციელოს ცენტრალურ გამწვევ კომისიასთან არსებულმა მუდმივმოქმედმა  სამხედრო-სამედიცინო საექსპერტო კომისიამ (დანართი №2).

4. ეთხოვოს ქ.თბილისის მერიას (გ. უგულავა) დახმარება გაუწიოს ცენტრალურ  გამწვევ კომისიას წვევამდელთა შემკრებ-გამანაწილებელი პუნქტის ფუნქციონირებაში.

5. საქართველოს შრომის, ჯანმრთელობისა და სოციალური დაცვის სამინისტრომ (ა.კვიტაშვილი) კოორდინაცია გაუწიოს მუდმივმოქმედი სამხედრო-სამედიცინო საექსპერტო კომისიის მიერ შესრულებული სამუშაოებისა და მოქალაქეთა დამატებითი სტაციონარულ-ამბულატორიული სამედიცინო გამოკვლევების ხარჯების ანაზღაურებას მოქმედი კანონმდებლობის  შესაბამისად.

6. ცენტრალური გამწვევი კომისიის თავმჯდომარემ პერიოდულად წარმოადგინოს ინფორმაცია მოქალაქეთა გაწვევის მიმდინარეობის შესახებ.

7. ამ ბრძანებულების შესრულების კონტროლი განახორციელოს ცენტრალურმა გამწვევმა კომისიამ (დ. ტყეშელაშვილი).

8. ძალადაკარგულად გამოცხადდეს ,,სამხედრო სავალდებულო სამსახურში მოქალაქეთა 2007 წლის საშემოდგომი გაწვევის შესახებ“ საქართველოს პრეზიდენტის 2007 წლის 17 სექტემბრის №526 ბრძანებულება.

9. ბრძანებულება ამოქმედდეს გამოქვეყნებისთანავე.

მ. სააკაშვილი
დანართი №1

ცენტრალური  გამწვევი კომისიის შემადგენლობა
დავით ტყეშელაშვილი – საქართველოს სახელმწიფო მინისტრი რეგიონული მართვის საკით-ხებში – კომისიის თავმჯდომარე
ჯამბულ ბაკურაძე – რეგიონული მართვის საკითხებში საქართველოს სახელმწიფო მინისტრის პირველი მოადგილე – კომისიის თავმჯდომარის მოადგილე
ირაკლი გიორგობიანი – საქართველოს შრომის, ჯანმრთელობისა და სოციალური დაცვის მინისტრის პირველი მოადგილე
ზაზა გოგავა – საქართველოს შეიარაღებული ძალების გაერთიანებული შტაბის უფროსი
ალექსანდრე ჩიკვაიძე – საქართველოს განათლებისა და მეცნიერების მინისტრის პირველი მოადგილე
ალექსანდრე კვიტაშვილი – საქართველოს შრომის, ჯანმრთელობისა და სოციალური დაცვის მინისტრი – მუდმივმოქმედი სამხედრო-სამედიცინო საექსპერტო კომისიის თავმჯდომარე
მიხეილ კვესაძე
– საქართველოს მთავრობის კანცელარიის რეგიონალურ საკითხთა დეპარტამენტის მობილიზაციისა და სამხედრო სამსახურში გაწვევის კოორდინირების განყოფილების უფროსი
დიმიტრი ძაგნიძე
– საქართველოს იუსტიციის მინისტრის მოადგილე
ირაკლი ნადირაძე – საქართველოს კულტურის, ძეგლთა დაცვისა და სპორტის სამინისტროს სახელმწიფო საქვეუწყებო დაწესებულების – სპორტისა და ახალგაზრდობის საქმეთა დეპარტამენტის თავმჯდომარის მოადგილე
გოჩა ფარულავა – საქართველოს გენერალური პროკურატურის შინაგან საქმეთა სამინისტროს საზოგადოებრივი უსაფრთხოების სამსახურებში, საგარეო დაზვერვის სპეციალურ სამსახურში, თავდაცვისა და იუსტიციის სამინისტროებში გამოძიების საპროცესო ხელმძღვანელობის დეპარტამენტის უფროსი
თამარ ქარდავა – საქართველოს მთავრობის კანცელარიის რეგიონალურ საკითხთა დეპარტამენტის მობილიზაციისა და სამხედრო სამსახურში გაწვევის კოორდინირების განყოფილების მთავარი სპეციალისტი, კომისიის მდივანი
შალვა ჯანაშვილი – საქართველოს შინაგან საქმეთა მინისტრის მოადგილე.
დანართი №2

ცენტრალურ გამწვევ კომისიასთან არსებული მუდმივმოქმედი სამხედრო-სამედიცინო საექსპერტო კომისიის შემადგენლობა
ალექსანდრე კვიტაშვილი – საქართველოს შრომის, ჯანმრთელობისა და სოციალური დაცვის მინისტრი – კომისიის თავმჯდომარე
ზურაბ დუნდუა – კომისიის თავმჯდომარის მოადგილე
თინათინ გასიტაშვილი – კომისიის მდივანი
ჯულიეტა ყანჩელი – თერაპევტი
ნინო გიორგობიანი – თერაპევტი
დავით მარშანია – ოტოლარინგოლოგი
დავით გობეჯიშვილი – ქირურგი
ნინო ჭეიშვილი – ფსიქიატრი 

ნანა სეხნიაშვილი – დერმატო-ვენეროლოგი
ირინა ბოლქვაძე – ოფთალმოლოგი
გულიკო ჩიქოვანი – სტომატოლოგი
ლია ყანდაშვილი – ნევროპათოლოგი
გურამ სხირტლაძე – ფტიზიატრი
მანანა ჯავახიშვილი – რენტგენოლოგი
ზურაბ ბუხაიძე – ორთოპედ-ტრავმატოლოგი
ნინო სამყურაშვილი – ექიმ-ლაბორანტი
ინეზა ჩაჩავა – ლაბორანტი.

